ঢাকা
ঢাকা বিশ্বের মধ্যে রিক্সার রাজধানী নামে পরিচিত। প্রতিদিন গড়ে এখানে প্রায় ৪,০০,০০০ রিক্সা চলাচল করে।
রিক্সা এবং ইঞ্জিন চালিত অটো রিক্সা ঢাকার অন্যতম প্রধান বাহন, আর এই শহরে যে প্রায় ৪০০০০০০ এর বেশি রিক্সা চলাচল করে, তা অন্য সকল দেশের মধ্যে সর্বোচ্চ যদিও সরকারি হিসাব মতে ঢাকা শহরের জন্য মোট ৮৫,০০০ রিক্সার নিবন্ধন দেয়া হয়েছে। রিক্সা ঢাকা শহরের রাস্তার যানজটের অন্যতম কারণ এবং কিছু বড় বড় রাস্তায় রিকশা চলাচল বন্ধ করে দেওয়া হয়েছে।
রাজকোট
রাজকোট ("Rājkot") হলো আহমেদাবাদ, সুরাট ও বড়োদরার পর গুজরাটের ৪র্থ বৃহত্তম মহানগরাঞ্চল। রাজকোট গুজরাটের সৌরাষ্ট্র অঞ্চলের কেন্দ্রস্থলে অবস্থিত। রাজকোট ভারতের মহানগরগুলির মধ্য ৩৫তম বৃহৎ মহানগর যার জনসংখ্যা ২০১৫ অনুযায়ী ১.২ মিলিওনেরও বেশী। রাজকোট ভারতের ৭ম স্বচ্ছতম শহর। তাছাড়াও রাজকোট বিশ্বের ২২তম দ্রুত ক্রমবর্ধমান মহানগরী। এই শহরেই রাজকোট জেলার প্রশাসনিক সদরদপ্তর যা রাজ্যের রাজধানী গান্ধীনগর থেকে ২৪৫ কিমি দূরে আজি ও নয়ারি নদীর তিরে অবস্থিত। রাজকোট ১ নভেম্বর ১৯৫৬ সালে বোম্বাই রাজ্যের সঙ্গে একীভূত করার আগে পর্যন্ত ১৫ এপ্রিল ১৯৪৮ থেকে ৩১ অক্টোবর ১৯৫৬ সৌরাষ্ট্র রাষ্ট্রের রাজধানী ছিল।